stanford-oval/wikipedia huggingface dataset:
Ivan Mrázek
Elämä ja urheilu-ura

Mrázek kuului Tšekkoslovakian miesten maajoukkueen kokoonpanoon Lontoon kesäolympialaisissa 1948 (Tšekkoslovakia seitsemäs), Helsingin kesäolympialaisissa 1952 (yhdeksäs) ja EM-kilpailuissa Sveitsissä 1946 (kultaa), Tšekkoslovakiassa 1947 (hopeaa), Ranskassa 1951 (hopeaa), Neuvostoliitossa 1953 (neljäs) ja Unkarissa 1955 (hopeaa). Euroopan mestaruus 1946 jäi maan historian ainoaksi. Ranskan EM-kilpailuissa 1951 Mrázek voitti korikuninkuuden ja valittiin turnauksen arvokkaimmaksi pelaajaksi. Hän oli joukkueensa avainpelaajia mestaruuden ratkaisseessa ottelussa Italiaa vastaan.
Synnyinkaupunkinsa seuraa (nyk. BC Brno) edustanut Mrázek voitti pelaajana Tšekkoslovakian mestaruuden kuusi kertaa.
Pelaajauransa jälkeen Mrázek toimi valmentajana johtaen muun muassa Tšekkoslovakian maajoukkueen viidenneksi Rooman kesäolympialaisissa 1960 ja kymmenenneksi Puolan EM-kilpailuissa 1963. Seuratasolla hän valmensi joukkueensa kuudesti Tšekkoslovakian mestariksi. Vuonna 2004 hänet nimettiin Tšekin koripallon hall of fameen. Mrázek kuoli 93-vuotiaana 4. huhtikuuta 2019. Hän oli viimeinen elossa ollut jäsen Tšekkoslovakian EM-kultamitalijoukkueesta.
Aiheesta muualla

Profiili FIBA Archive (englanniksi)
Miesten koripallon EM-kilpailujen arvokkaimmat pelaajat
Itäinen Näätäjärvi

| Itäinen Näätäjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Jaala)
Koordinaatit:  61°15′26″N, 26°31′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Räsään 
Järvinumero:  14.177.1.016
Mittaustietoja
Pinnankorkeus:  102,4 m  
Pituus:  370 m  
Leveys:  140 m  
Rantaviiva:  0,643 km  
Pinta-ala:  1,864 ha  
Saaria:  ei saaria 
 fiItäinen Näätäjärvi 
Itäinen Näätäjärvi  on Kymenlaaksossa Kouvolan Jaalassa, Paljakassa sijaitseva järvi.
Maantietoa

Järven pinta-ala on 1,9 hehtaaria, se on 350 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 650 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Vehkajoen valuma-alueeseen (14.177) se kuuluu. Järven vedenpinnan korkeus on 102,4 metriä mpy.
Janica Kostelić

| Mitalit | Mitalit | Mitalit |  |
| --- | --- | --- | --- |
|  Janica Kostelić |  Janica Kostelić |  Janica Kostelić |  |
Maa:   Kroatia
Naisten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Salt Lake City 2002 | Pujottelu |  |
|  Kultaa | Salt Lake City 2002 | Suurpujottelu |  |
|  Kultaa | Salt Lake City 2002 | Alppiyhdistetty |  |
|  Kultaa | Torino 2006 | Alppiyhdistetty |  |
|  Hopeaa | Salt Lake City 2002 | Super-G |  |
|  Hopeaa | Torino 2006 | Super-G |  |
| MM-kilpailut  | MM-kilpailut  | MM-kilpailut  |  |
|  Kultaa | St. Moritz 2003 | Pujottelu |  |
|  Kultaa | St. Moritz 2003 | Alppiyhdistetty |  |
|  Kultaa | Bormio 2005 | Pujottelu |  |
|  Kultaa | Bormio 2005 | Syöksylasku |  |
|  Kultaa | Bormio 2005 | Alppiyhdistetty |  |
Janica Kostelić (s. 5. tammikuuta 1982 Zagreb, Kroatia) on kroatialainen alppihiihtäjä ja olympiavoittaja. Hän hallitsi yhdessä ruotsalaisen Anja Pärsonin kanssa naisten alppihiihtoa 2000-vuosikymmenen alkupuoliskon.
Olympialaisissa Kostelić voitti Salt Lake Cityssä 2002 kultaa pujottelussa, suurpujottelussa ja alppiyhdistetyssä sekä hopeaa super-G:ssä. Torinossa 2006 hän voitti kultaa alppiyhdistetyssä ja hopeaa super-G:ssä. Neljällä kultamitalillaan Kostelić on kaikkien aikojen menestynein naisalppihiihtäjä olympialaisissa.
Maailmancupin kokonaiskilpailun Kostelić voitti 2001, 2003 ja 2006. Samoina vuosina hän voitti pujottelucupin. Hän voitti yhteensä 30 maailmancupin osakilpailua: 20 pujottelussa, kaksi suurpujottelussa, yhden super-G:ssä, yhden syöksylaskussa sekä kuusi alppiyhdistetyssä. Syöksylaskun ja super-G:n voitot hän saavutti tammikuussa 2006 Bad Kleinkirchheimissa.
Kostelić kärsi urallaan useista loukkaantumisista ja kauden 2006–2007 hän ilmoitti alun perin pitävänsä välivuotena mutta maaliskuussa 2007 hänen isänsä ilmoitti Janica Kostelićin lopettaneen urheilu-uransa.
Janica Kostelićin veli Ivica Kostelić on myös menestynyt alppihiihtäjänä.
Aiheesta muualla

Kostelić olympic.org:ssa
Naisten alppiyhdistetyn olympiavoittajat
Naisten pujottelun olympiavoittajat
Naisten suurpujottelun olympiavoittajat
Naisten alppihiihdon maailmancupin kokonaiskilpailun voittajat
Iron Will

| Iron Will Grand Magus |
| --- | --- | --- |

Studioalbumin tiedot
 Julkaistu: 13. kesäkuuta 2008
 Formaatti: CD, LP
 Tyylilaji: heavy metal, doom metal, stoner metal
 Kesto: 41.19
 Levy-yhtiö: Rise Above
Grand Magusin muut julkaisut
| Wolf’s Return 2005 | Iron Will 2008 | Hammer of the North 2010 |
Iron Will on heavy metal -yhtye Grand Magusin neljäs studioalbumi. Se julkaistiin 13. kesäkuuta 2008.
Kappaleet

Like the Oar Strikes the Water – 03.13
Fear Is the Key – 03.31
Hövding – 00.39
Iron Will – 05.01
Silver into Steel – 04.15
The Shadow Knows – 05.35
Self Deceiver – 04.49
Beyond Good and Evil – 05.15
I Am the North – 09.01
Kokoonpano

Janne "JB" Christoffersson – laulu, kitara
Fox – basso
Sebastian – rummut
Arvostelut

Allmusic:
Imperiumi: 9½/10
Soundi:
Aiheesta muualla

Iron Will Discogsissa. (englanniksi)
Albumi Iron Will Encyclopaedia Metallum -sivustolla (englanniksi)
Integraatiokompetenssikeskus

Integraatiokompetenssikeskus on organisaatiossa toimiva jaettu palvelu, joka tuottaa keskitetysti organisaation - yrityksen tai yhteisön - järjestelmäintegraation. Integraatiokompetenssikeskus voidaan valjastaa pelkästään sisäisten järjestelmien välisisiin dataintegraation tarpeisiin tai sen tehtävänä voi olla monimutkainen yritysten välisien liiketoimintaprosessien yhteensaattaminen. Integraatiokompetenssikeskustoimintaa on hyvin erilaista riippuen organisaation koosta ja tarpeista. Integraatiokompetenssikeskukseen viitataan usein sen englanninkielisellä lyhenteellä ICC, joka tulee sanoista Integration Competency Center.
Tehtävät

Tehtävälaajuudeltaan kompetenssikeskukset poikkeavat toisistaan huomattavasti organisaation koosta ja vaihtelevista tarpeista johtuen. Alla oleva lista kuvaa integraatiokompetenssikeskuksen tyypillisimmät tehtävät. Integraatiokompetenssikeskus voi olla valjastettu vain osaan näistä.
Integraatiokompetenssikeskuksen tehtävät ovat seuraavat:
Hallinnoida yrityksen tekemää data-, systeemi- ja prosessi-integraatiota.
Valita integraation toteutukseen ja tuotantoon parhaat prosessit ja toimintatavat.
Määritellä tarvittavat roolit ja vastuuttaa niihin henkilöt.
Varmistaa yrityksen useampaan järjestelmään hajautuneen tiedon saatavuus eheinä loogisina kokonaisuuksina. Tämä toteutuu usein palvelukeskeisen arkkitehtuurin kautta.
Tuottaa laadukkaita ja uudelleen käytettäviä integraatioratkaisuja.
Varmistaa parhaiden käytäntöjen jalkautuminen käytännön prosesseihin.
Rakentaa ja aktiivisesti kehittää integraation tuottamiseen ja ylläpitoon tarvittavia toimintaprosesseja. Tällä varmistutaan laadusta sekä toimitus- että ylläpitovaiheessa.
Määrittellä organisaation tapa käyttää standardeja ja teknologioita.
Hyödyt

Uudelleen käytettävyys tuo kustannussäästöjä organisaatiotasolla. Projektitasolla kulut voivat jopa hieman kasvaa.
Riskit pienenevät laadun parantumisen myötä.
Ylläpidettävyys paranee.
Aiheesta muualla

Gartnerin julkaisu ICC:stä (englanniksi)
HiQ:n nykyaikainen ICC (Arkistoitu – Internet Archive) (suomeksi)
Informatican julkaisema ICC-kirja (englanniksi)
Itävallan parlamenttivaalit 2006

Itävallan parlamenttivaalit 2006 järjestettiin 1. lokakuuta 2006. Vaaleissa valittiin yhteensä 183 edustajaa. Vaaleissa oli käytössä neljän prosentin äänikynnys. Vaaleihin osallistui kaksi suurinta puoluetta SPÖ ja ÖVP. Kahden suurimman puolueen lisäksi vaaleihin osallistui Die Grüne, kansallismielinen FPÖ ja ensimmäistä kertaa parlamenttivaaleihin osallistunut uusi populistinen BZÖ. Vaaleihin osallistui myös paljon parlamentin ulkopuolisia puolueita. Suurimmaksi puolueeksi selviytyi 68:lla paikalla SPÖ. Toiseksi suurimmaksi puolueeksi tuli ÖVP saaden 66 paikkaa. Die Grüne ja FPÖ saivat molemmat 21 paikkaa. BZÖ sai sekin seitsemän paikkaa parlamenttiin ylitettyään äänikynnyksen.
Vaalitulokset

Tulokset::
| paikkoja | ääniosuus | puolue tai vaaliliitto |  |
| --- | --- | --- | --- |
| 68 (-1) | 35,34 % | Itävallan sosiaalidemokraattinen puolue (Sozialdemokratische Partei Österreichs; SPÖ) ml. yksi Liberales Forumin jäsen SPÖ:n listalla | sosiaalidemokraattinen |
| 66 (-13) | 34,33 % | Itävallan kansanpuolue (Österreichische Volkspartei; ÖVP) | konservatiivinen, oikeisto |
| 21 (+4) | 11,05 % | Vihreät (Die Grünen – Die Grüne Alternative) | ympäristöpuolue |
| 21 (+4) | 11,04 % | Itävallan vapauspuolue (Freiheitliche Partei Österreichs; FPÖ) | nationalismi, populismi |
| 7 | 4,11 % | Itävallan tulevaisuuden liitto (Bündnis Zukunft Österreich; BZÖ) | nationalismi, populismi |
| -- | 2,80 % | Hans-Peter Martinin lista (Liste Dr. Martin - Für Demokratie, Kontrolle, Gerechtigkeit) | korruption vastaisuus |
| -- | 0,23 % | Itävallan kommunistinen puolue (Kommunistische Partei Österreichs; KPÖ) | kommunismi |
| -- | 0,32% |  |  |
Jazmín Beccar Varela

Jazmín Beccar Varela (s. 28. huhtikuuta 1986) on argentiinalainen näyttelijä. Hänet tunnetaan Luján Linaresin roolista 2000-vuosikymmenen alun argentiinalaisessa saippuasarjassa Rebelde Way.
Aiheesta muualla

Jazmín Beccar Varela Internet Movie Databasessa. (englanniksi)
Itävallan parlamenttivaalit 2013

Vaalitulos osavaltioittain
Itävallan parlamenttivaalit 2013 järjestettiin 29. syyskuuta 2013. Vaaleissa valittiin kansallisneuvoston kaikki 183 jäsentä. Hyväksyttyjä ääniä annettiin 4 692 907 äänestysaktiivisuuden ollessa 74,9%.
Tulokset

| Puolue | Äänet | Kannatus | Edustajanpaikat | Muutos |
| --- | --- | --- | --- | --- |
| Itävallan sosiaalidemokraattinen puolue | 1 258 605 | 26,8% | 52 | 5 |
| Itävallan kansanpuolue | 1 125 876 | 24,0% | 47 | 4 |
| Itävallan vapauspuolue | 962 313 | 20,5% | 40 | 6 |
| Vihreät | 582 657 | 12,4% | 24 | 4 |
| Team Stronach | 268 679 | 5,7% | 11 | 11 |
| NEOS - Uusi Itävalta | 232 946 | 5,0% | 9 | 9 |
| Itävallan tulevaisuuden liitto | 165 746 | 3,5% | 0 | 21 |
Vaalituloksen katsottiin olleen euroskeptikkojen voitto, koska Vapauspuolue, Team Stronach ja Tulevaisuuden liitto keräsivät yhteensä yli 33 prosenttia äänistä. Vallassa ollut Sosiaalidemokraattisen puolueen ja Kansanpuolueen koalitiohallitus säilytti kuitenkin enemmistönsä kansallisneuvostossa ja jatkoi vallankahvassa liittokansleri Werner Faymannin johdolla.
George Carey

George Carey
George Leonard Carey, Cliftonin paroni Carey PC (s. 13. marraskuuta 1935) on brittiläinen anglikaanipappi, joka toimi Canterburyn arkkipiispana vuosina 1991–2002.
Carey syntyi Lontoon East Endissä, koki uskonnollisen herätyksen 17-vuotiaana ja lähti lukemaan papiksi. Hän toimi Bristolin Trinity Collegen johtajana vuosina 1982–1987 ja sen jälkeen Bathin ja Wellsin piispana vuoteen 1991.
Carey toimi Canterburyn arkkipiispan virassa melko tarkalleen yhdentoista ja puolen vuoden ajan. Hän jäi eläkkeelle 31. lokakuuta 2002 ja sai elinikäisen päärinarvon. Häneltä on ilmestynyt muistelmateos Know the Truth: A Memoir.
Japaninparatiisimonarkki

| Japaninparatiisimonarkki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Monarkit Monarchidae
Suku::  Paratiisimonarkit Terpsiphone
Laji::  atrocaudata
Kaksiosainen nimi
 Terpsiphone atrocaudata  (Eyton, 1839) 
Katso myös
   Japaninparatiisimonarkki Wikispeciesissä   Japaninparatiisimonarkki Commonsissa 
Infobox OKNimi-testi OKIUCN-testi OK: 
Japaninparatiisimonarkki (Terpsiphone atrocaudata) on monarkkien heimoon kuuluva varpuslintu.
Levinneisyys

Japaninparatiisimonarkkia tavataan pesivänä Japanissa, Korean niemimaalla sekä Taiwanissa ja talvehtivana Kaakkois-Aasiassa. Lajia uhkaavat mahdolliseti talvehtimisalueen elinympäristötuhot, mutta lajin kantaa pidetään vuoden 2023 uhanalaisuusluokituksessa vakaana.
Garibald

Garibald tai Garipald oli lyhyen aikaa langobardien kuningas vuonna 671. Hän oli Grimoaldin poika ja nousi valtaistuimelle ollessaan vasta lapsi. Perctarit kuitenkin syrjäytti hänet nopeasti.
Jazmín Stuart

Stuart vuonna 2017
Jazmín Stuart (s. 14. helmikuuta 1976) on argentiinalainen näyttelijä. Hän on esiintynyt muiden muassa televisiosarjoissa Verano del '98 ja Historias de sexo de gente común. Elokuvien joukossa on Gustavo Postiglionen La peli (2007).
Aiheesta muualla

Jazmín Stuart Internet Movie Databasessa. (englanniksi)
Jaakkolanjärvi (Parkano)

| Jaakkolanjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°59′26″N, 23°09′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  Sammatinjoki 
Järvinumero:  35.574.1.004
Mittaustietoja
Pinnankorkeus:  126,1 m 
Rantaviiva:  3,409 km 
Pinta-ala:  0,09574 km² 
 fiJaakkolanjärvi 
Jaakkolanjärvi  eli entinen Saaresjärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Jaakkolanjärvi on osa Sammatinjoen valuma-aluetta.
Maantietoa

Järven pituus on 950 metriä, leveys 450 metriä ja sen pinta-ala on 9,6 hehtaaria. Se sijaitsee Jaakkolankylän peltoaukean keskellä ja se on Sammatinjoen läpivirtausjärvi. Siihen laskee muutama metsäoja ja pelto-ojia. Järvi on kutistunut aiemmasta niin kapeaksi, että siihen on muodostunut useita järvialtaita. Suurin altaista on pohjoisessa sijaitseva Jaakkolanjärvi, jossa on 400 metriä pitkä joen suuntainen allas ja siitä länteen aukeava halkaisijaltaan 300 metriä pyöreä lahti. Etelässä järviallas kapenee ja salmen jälkeen aukeaa 300 metriä pitkä Saaresjärvi. Viimeinen allas on kapean salmen takana oleva Haavistonlampi, joka on 200 metriä pitkä. Läpivirtauksen rannat ovat ruohottuneita ja soistuneita, mutta Haavistonlammessa ja pyöreässä lahdessa on avovettä runsaasti jäljellä. On mahdollista, että Haavistonlampi on aina ollut erillenen lampi. Joki jatkaa Haavistonlammen jälkeen mutkittelevana, mutta metsästysmajan eteläpuolella oleva seuraava lampi on kuivatettu avosuoksi. Seuraava uomassa sijaitseva vesistö on Marjolampi. Rantaviivan pituus on 3,4 kilometriä. Järven ympäristössä sijaitsee yli kymmenen maatilaa, mutta vapaa-ajan asuntoja on ranennettu rantaan vain viisi. Järvelle pääsee kääntymällä etelään Parkanosta Kuruun kulkevalta seututieltä 332 Holmanmäen tiehaaran kohdalta.
Historiaa

Järveä on myös kutsuttu ”Saaresjärveksi”. Näin se oli merkitty 1800-luvun Parkanon pitäjänkarttaan. Kartasta näkyy myös järven alkuperäinen muoto, kun jokea ei ollut vielä perattu niin voimakkaasti kuin se on nykyään. Kartassa Haavistonlampi ja Mosa on jätetty värittämättä sinisellä.
Metsästysseuran Koppelokorven Erä ry metsästysmaja  sijaitsee Haavistonlammen luusuan eteläpuolella.
Japaninnukula

| Japaninnukula |
| --- | --- |
 Japaninnukula Japanissa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Lamiales
Heimo::  Huulikukkaiskasvit Lamiaceae
Suku::  Nukulat Leonurus
Laji::  japonicus
Kaksiosainen nimi
 Leonurus japonicus  Houtt. 
Synonyymit
 Leonurus artemisia (Lour.) S.Y.Hu  Leonurus heterophyllus Sweet 
Katso myös
   Japaninnukula Wikispeciesissä   Japaninnukula Commonsissa 
Infobox OKNimi-testi OK: 
Japaninnukula (Leonurus japonicus) on huulikukkaiskasvien (Lamiaceae) heimoon, nukuloiden (Leonurus) sukuun kuuluva kasvilaji. Se on yksi- tai kaksivuotinen ruoho, jonka varret ovat pystyjä ja voivat kasvaa 30–120 cm korkeiksi. Varsilehdet ovat ruodillisia ja niiden lehtiruodit ovat 0,5–3 cm pitkiä. Alimmat varsilehdet ovat muodoltaan soikeita ja kolmiosaisia. Varren keskiosien lehdet ovat myös sormiosaisia, mutta kukinnon lehdet ovat tasasoukkia tai suikeita, 0,3–1,2 cm pitkiä ja 0,2–0,8 cm leveitä sekä ehyt- tai hammaslaitaisia. Kukkien teriöt ovat karvaisia ja niiden väri vaihtelee valkoisesta punertavaan tai purppuraiseen. Kukan ylähuuli on suora, noin 7 mm pitkä ja 4 mm leveä. Alahuuli on hieman lyhyempi. Japaninnukula kukkii kesä–syyskuussa ja tuottaa hedelmiä syys–lokakuussa. Hedelminä olevat pähkylät ovat ruskehtavia ja noin 2,5 mm pitkiä.
Japaninnukula kasvaa aurinkoisilla paikoilla merenpinnan tasosta aina 3400 metrin korkeuteen asti. Lajia tavataan Itä- ja Kaakkois-Aasiassa sekä Pohjois- ja Etelä-Amerikassa, joskin Pohjois- ja Etelä-Amerikassa sitä esiintyy vain tulokkaana.
Japaninnukulaa käytetään lääkinnällisiin tarkoituksiin ja lajia on käytetty laajasti perinteisessä lääkinnässä Kiinassa, Etelä-Koreassa sekä Japanissa. Laji on kuvattu jo kiinalaisen lääkeopin ensimmäisessä perusteoksessa Shennongin yrttitiedon klassikossa (Shennong bencaojing). Nykyisin japaninnukulaa käytetään kiinalaisessa yrttilääketieteessä erilaisiin kuukautiskierron häiriöihin ja kipuihin sekä verenkierron parantamiseen, diureettina ja turvotuksen hoitoon. Tähän mennessä japaninnukulasta on eristetty yli 280 erilaista kasvin sekundaarisen metabolian tuottamaa ainetta, joilla on erilaisia vaikutuksia.
Aiheesta muualla

Laji.fi: Japaninnukula (Leonurus japonicus)
Integrated Taxonomic Information System (ITIS): Leonurus japonicus (englanniksi)
Global Biodiversity Information Facility (GBIF): Leonurus japonicus (englanniksi)
Centre for Agriculture and Biosciences International (CABI): Leonurus japonicus (englanniksi)
Fuller’s

Fuller'sin tuotteita
Fuller's (Fuller, Smith and Turner plc) (LSE: FSTA) on englantilainen vuonna 1845 Chiswickissä Länsi-Lontoossa perustettu panimoyritys. Fuller'sin pullotettuja oluita myydään laajalti maailmalla.
Fuller's laajensi markkinaosuuttaan huomattavasti vuonna 2005 ostamalla ja lopettamalla Hampshiren Hordeanissa sijainneen Galesin panimoyrityksen 91,8 miljoonan punnan kaupalla. Kaupan jälkeen Fuller'silla on yli 360 pubia.
Aiheesta muualla

Fuller'sin verkkosivut
Japaninpunapaltio

| Japaninpunapaltio |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Eupteleaceae
Suku::  Punapaltiot Euptelea
Laji::  polyandra
Kaksiosainen nimi
 Euptelea polyandra  Siebold & Zucc. 
Katso myös
   Japaninpunapaltio Wikispeciesissä   Japaninpunapaltio Commonsissa 
Infobox OKNimi-testi OKIUCN-testi OK: 
Japaninpunapaltio (Euptelea polyandra) on Eupteleaceae-heimoon kuuluva kasvilaji, joka kasvaa luonnossa Japanissa.
Japaninpunapaltio on kesävihanta pensas tai pieni puu, jonka lehdet ovat leveänpuikeita, kirkkaanvihreitä ja korkeintaan 15 cm pitkiä. Nuoret lehdet ovat punertavia ja muuttuvat syksyllä taas oransseiksi tai punaisiksi. Kukat sijaitsevat rykelminä, joissa yksittäiset kukat ovat lähes huomaamattoman pieniä ja punavihreitä. Japaninpunapaltio kukkii keväällä ennen lehtien puhkeamista.
Aiheesta muualla

Suomen Lajitietokeskus: Japaninpunapaltio (Euptelea polyandra)
iNaturalist: Euptelea polyandra
UniProt: Taxonomy - Euptelea polyandra (englanniksi)
Global Biodiversity Information Facility (GBIF): Euptelea polyandra (englanniksi)
Janice Kawaye

| Janice Kawaye> Henkilötiedot |
| --- | --- |
Koko nimi:  Janice Hiromi Kawaye
Syntynyt: 4. huhtikuuta 1970 (ikä 54)  Los Angeles, Kalifornia
Näyttelijä
Aktiivisena:  1984–
Merkittävät roolit:  Jenny/XJ9 (My Life as a Teenage Robot) Ami Onuki (Hi Hi Puffy AmiYumi)
Aiheesta muualla
IMDb 
Janice Hiromi Kawaye (s. 4. huhtikuuta 1970 Los Angeles, Kalifornia) on yhdysvaltalainen ääninäyttelijä, joka tunnetaan parhaiten animaatiosarjoista My Life as a Teenage Robot ja Hi Hi Puffy AmiYumi.
Elämäkerta

Kawaye valmistui Los Angelesin piirikunnan High Schoolista taidealalle, jonka myötä hän päätyi teatterin pariin. Kawaye teki jo 14-vuotiaana ensimmäisen näytelmäroolinsa elokuvassa Tuhon yö ja Be Somebody... or Be Somebody's Fool!. Hän kuitenkin huomasi ääninäyttelemisen olevan hänelle luonnollisempaa ja teki ensimmäisen ääniroolinsa vuonna 1987 lyhytanimaatiossa Dorothy Meets Ozma of Oz. Tämän jälkeen Kawaye on ääninäytellyt sarjoissa, kuten Aladdin, Beavis ja Butt-head, Megas XLR, Codename: Kids Next Door ja Class of 3000.
Kawaye puhuu sujuvaa japania, jota hän käytti muun muassa My Life as a Teenage Robotin jaksossa "Speak No Evil".
Aiheesta muualla

Voice Chasers (Arkistoitu – Internet Archive)
Jaakkola

Jaakkola on ainakin kylännimi, paikannimi, talon- ja tilannimi ja sukunimi.
Kaupunginosa tai kylä

Jaakkola, Muurame
Jaakkola, Kerava
Jaakkola, Lehtimäki
Jaakkola, Myrskylä
Jaakkola, Pornainen
Sukunimi

Jaakkola on nuori länsisuomalainen sukunimi, joka perustunee yleensä Jaakko-nimisen isännän nimestä johdettuun talon nimeen, mutta jota otettiin kahdessa nimenmuutossa vuonna 1906 ruotsalaisen nimen tilalle.
Aku Jaakkola, toimitusjohtaja ja purjelentäjä
Aleksi Jaakkola (s. 1973), kuvataiteilija
Aleksi Jaakkola (s. 1997), moukarinheittäjä
Anssi Jaakkola (s. 1987), jalkapallomaalivahti
Antti Jaakkola (s. 1942), maanviljelyskemisti, professori
Antti Jaakkola (1896–1918), keihäänheittäjä
August Verner Jaakkola (1887–1954), rovasti ja runoilija
Aulikki Jaakkola (o.s. Lehmijoki, s. 1935), pikajuoksija
Eemeli Jaakkola (1882–1936), kirjailija
Einari Jaakkola (1900–1992), poliitikko ja ministeri
Elina Jaakkola (s. 1975), markkinoinnin professori
Fred Jaakkola (s. 1886), amerikansuomalainen ammattiyhdistysaktiivi
Hannu Jaakkola (s. 1945), yritysjohtaja, teollisuusneuvos
Harry Jaakkola (s. 1963), jääkiekkoilija
Jalmari Jaakkola (1885–1964), historiantutkija
Janne Jaakkola (s. 1967), kenraali
Jelena Jaakkola (s. 1989), keihäänheittäjä
Jenni Jaakkola (s. 1999), KIDSing-lastenlaulukilpailun voittaja
Juhani Jaakkola (1945–2023), pikajuoksija
Juhani Jaakkola (1935–2023), professori, TKK:n rehtori
Jyri Jaakkola (1977–2010), ihmisoikeusaktivisti
K. Jaakkola (1853–1932), kirjailija ja suomentaja
Kai Jaakkola, metallimusiikin laulaja
Kaisa Jaakkola (o.s. Piippo s. 1982), tietokirjailija
Lasse Jaakkola (1916–1966), kirjailija
Lassi Jaakkola (s. 1953), päätoimittaja
Martti Jaakkola (1886–1960), asianajaja ja Korkeimman hallinto-oikeuden jäsen
Matti Jaakkola (s. 1977), urheilu- ja organisaatiopsykologi sekä yrittäjä
Matti Jaakkola (1879–1955), kirkkoherra, lääninrovasti ja kirjailija
Mauri Jaakkola (1926–1992), elokuvanäyttelijä ja elokuvajärjestäjä
Mikke Jaakkola (s. 1997), pikajuoksija
Miko Jaakkola (s. 1969), teatteriohjaaja
Nikolai Jaakkola (1905–1967), suomalais-neuvostoliittolainen kirjailija, kriitikko, kääntäjä ja toimittaja
Olavi Jaakkola (1914–2001), Perusyhtymän pääjohtaja
Pertti Jaakkola (1929–2010), pesäpalloilija
Pertti Jaakkola (1929–2004), tykistön kenraalimajuri
Petri Jaakkola (s. 1977), koripalloilija ja valmentaja
Pirkko Jaakkola (1927–2021), iskelmälaulaja ja sanoittaja
Risto Jaakkola (1941–2015), lainsäädäntöneuvos
Salme Jaakkola (myöh. Purjo, 1936–1987), pikajuoksija
Seppo Jaakkola (1920–2006), jääkiekkoilija
Tarja Jaakkola (s. 1964), puolustushallinnon virkamies, Naton apulaispääsihteeri
Timo Jaakkola (1935–2020), kemisti, professori
Toivo Jaakkola (1941–1995), teoreettinen fyysikko, astrofyysikko ja kosmologi
Tytti Jaakkola (s. 1994), jalkapalloilija
Väinö Jaakkola (1884–1965), opettaja, koulun- ja yritysjohtaja, maanviljelysneuvos
Väinö Jaakkola (1888–1942), kirjallisuuden suomentaja